Eivissa linn

Eivissa (katalaani keeles Eivissa, hispaania keeles Ibiza) on linn Hispaanias Baleaaride autonoomses piirkonnas. See asub Vahemeres Eivissa saarel ja on selle pealinn. Linn on tuntud oma vanalinna ja turismi poolest. Eivissas elab umbes 55 000 inimest (2025). Koos lähiümbrusega on see saare suurim asula. Eivissa vanalinn Dalt Vila paikneb künkal ja on ümbritsetud kindlusmüüriga. See kuulub UNESCO maailmapärandi nimistusse. Linna kultuuripärandi hulka kuulub ka Pereira teater, mis on kantud Hispaania kultuuripärandi Bien de Interés Cultural nimekirja. Linna lähedal asub Eivissa lennujaam, mis ühendab saart paljude Euroopa linnadega. Eivissa sadam on oluline nii reisijate- kui ka kaubaliikluses. Eivissa asutasid antiikajal foiniiklased, kui saarele rajati asula Ibossim (hiljem Ebusus). Hiljem kuulus linn kartaagolastele ja Rooma riigile ning pärast Rooma aega vandaalidele, Bütsantsile ja araablased. Keskajal, pärast Aragóni vallutust 1235. aastal, kujunes Eivissa kristlikuks linnaks ja saare halduskeskuseks. Tänapäeval on Eivissa oluline turismikeskus. Suvekuudel külastab linna palju puhkajaid ning see on tuntud ka oma ööelu poolest. Linna lähedal asuvad mitmed tuntud liivarannad, sealhulgas Platja d’en Bossa ja Talamanca. Lisaks turismile on olulised tegevusalad kalandus ja teenindus. 2024. aastal toimusid Baleaari saartel, sealhulgas Eivissal, 2024. aasta turismivastased protestid. Nendel avaldati rahulolematust massiturismi mõjude üle, nagu eluasemehindade tõus, ülerahvastatus ja surve kohalikele teenustele. Viited Välislingid